Sicvt inter vniuersos filios suos, olim Iacob Patriarcha Ioseph singulari ac velut vnico amore dilexit, coluit, fouit: sic felicis memoriæ beati prædecessores vestri, vestram Cluniacensem Ecclesiam, sicut beatitudini vestræ non ignotum esse arbitror, præ cunctis pene sibi subditis, ac commissis Ecclesiis: affectuosius dilexerunt familiarius coluerunt, tenerius cōfouerunt, Quibus quoniam omnipotentis Dei dispositione, in Sede Apostolica successistis, oramus,  licet absentes, ipso quoq. corpore supplicamus: vt quib. successistis officio, succedatis si placet amore, succedatis  beneficio. Nam, vt voce Israelis quondā populi Dei vtar, sicut obediuimus Moysi, sic obediemus  tibi: tantum sit Dominus tecum, sicut suit cum Moyse. Hoc enim ad augmentum gratiarum a iamdictis patribus nostris, viris vere vita  officio Apostolicis, licet immeriti meruimus: vt non tantum pro propriis,  sed pro aliorum, ac quandoque valde remotorum, negotiis audiremur,  fere perpetuo benignissime exaudiremur. Hoc filiali præsumptione exigimus a Patre nostro, cui obedire, quē diligere, cui obsequi voluimus: illo tam antiquo,  toti orbi cognito more nostro. Venerabilis vir  Sacerdos Dei, Dominus Aurelianensis Episcopus, paternitati vestræ deuotus filius, a filiis Belial multa perpessus,  cum his qui oderunt pacē, vt ouis mitissima semper pacificus, ad vos vt ad pacatum portum,  ad tutum pietatis asylum,  nuper confugit,  rursum recurrit: vt virtus ac mansuetudo Apostolica, sit ei turris fortitudinis a facie inimici. Scribit  obsecrat pro eo tota pene Gallicana Ecclesia,  ne pontificalis sublimitas ab infamibus  vilissimis personis mendacibus contumeliis appetita, dehonestari permittatur, supplex implorat. Addimus  nos, si tamen alicuius momēti esse possunt, aliorum precibus preces nostras: vt quia non solum Episcopali gradu sublimatur, sed  monachili honestate  habitu insignitur, vtrumque pro eo ordinem Pater exaudiat, vtrumque in oleo lætificet, vtrumque honoret:  tot tantisque molestiis innocentiam diu ab improbis fatigatam, cum plenitudine Apostolicæ benedictionis  gratiæ, ad sua, suosque remittat.